**JELGAVAS VALSTSPILSĒTAS PAŠVALDĪBAS 2023. GADA 21. DECEMBRA**

**SAISTOŠO NOTEIKUMU NR.23-22**

**“JELGAVAS VALSTSPILSĒTAS PAŠVALDĪBAS SADZĪVES ATKRITUMU APSAIMNIEKOŠANAS NOTEIKUMI”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | Šobrīd spēkā ir Jelgavas valstspilsētas domes 2015. gada 12. novembra saistošie noteikumi Nr.15-18 “Sadzīves atkritumu apsaimniekošana Jelgavas valstspilsētas administratīvajā teritorijā”.  Jaunie atkritumu apsaimniekošanas saistošie noteikumi ir izstrādāti, ņemot vērā izmaiņas atkritumu apsaimniekošanu regulējošajos normatīvajos aktos, kā arī to, ka ir noteiks jauns – Viduslatvijas – atkritumu apsaimniekošanas reģions.  Saskaņā ar MK 2021. gada 26. oktobra noteikumiem Nr. 712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi”, pašvaldībai jānodrošina, ka no 2023. gada 31. decembra bioloģiskie atkritumi ir vai nu atdalīti un pārstrādāti rašanās vietā, vai savākti dalīti un nav sajaukti ar citiem atkritumu veidiem.  Saistošo noteikumu mērķis ir noteikt sadzīves atkritumu, tai skaitā sadzīvē radušos bīstamo atkritumu, dalīti vākto, liela izmēra atkritumu un mājsaimniecībās radīto būvniecības atkritumu apsaimniekošanas kārtību, pašvaldības dalījumu atkritumu apsaimniekošanas zonās, prasības atkritumu savākšanai, tai skaitā arī minimālo sadzīves atkritumu savākšanas biežumu, pārvadāšanai, pārkraušanai, šķirošanai un uzglabāšanai, atkritumu apsaimniekošanas maksas veikšanas kārtību, atbildību par šo noteikumu neievērošanu Jelgavas valstspilsētas administratīvajā teritorijā.  Atkritumu apsaimniekošanas likuma (turpmāk – Likums) 8. panta pirmās daļas 3. punkts noteic, ka pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai, prasības liela izmēra atkritumu, sadzīvē radušos bīstamo atkritumu un mājsaimniecībās radīto būvniecības atkritumu apsaimniekošanai, un kārtību, kādā veicami maksājumi par atkritumu apsaimniekošanu.  Saskaņā ar MK noteikumiem Nr. 301 “Par atkritumu apsaimniekošanas reģioniem” Jelgavas valstspilsēta iekļaujas Viduslatvijas atkritumu apsaimniekošanas reģionā.  Pašvaldības teritorijā ir noteikta viena atkritumu apsaimniekošanas zona. |
| 1. **Fiskālā ietekme uz pašvaldības budžetu** | Saistošo noteikumu īstenošanai netiek prognozēta finansiāla ietekme uz pašvaldības budžetu, kā arī nav nepieciešama jaunu institūciju izveide, jo noteikumu īstenošanā iesaistītajām institūcijām nav plānoti jauni pienākumi vai funkcijas. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Saistošo noteikumu īstenošana un ievērošana veicinās sadzīves atkritumu dalītu vākšanu, tādējādi samazinot atkritumu poligonā noglabājamo atkritumu apjomu un uzlabojot vides kvalitāti kopumā.  Saistošie noteikumi nodrošinās vienlīdzīgas tiesības un iespējas atkritumu radītājiem un valdītājiem un uzlabos atkritumu apsaimniekošanas pakalpojuma kvalitāti un pieejamību, kā arī, ņemot vērā pašvaldības administratīvās teritorijas dalījumu divās atkritumu apsaimniekošanas zonās, tiks nodrošināta atkritumu apsaimniekotāju vienlīdzīga konkurence.  Ievērojot saistošo noteikumu prasības, tiek nodrošināta droša, atkritumu apsaimniekošana, līdz ar to nav tiešas ietekmes uz iedzīvotāju veselību.  Ņemot vērā, ka atkritumu apsaimniekošanas pakalpojuma sniedzējs tiek izraudzīt publiskā iepirkuma normatīvajos aktos noteiktajā kārtībā, kā arī to īstenošana ir saistoša visām juridiskajām personām saistošo noteikumu īstenošanai nav tiešas ietekmes uz uzņēmējdarbības vidi kopumā.  Saistošo noteikumu tiesiskā regulējuma mērķgrupa ir atkritumu radītāji un valdītāji, nekustamā īpašuma īpašnieki un pārvaldnieki, kā arī atkritumu apsaimniekotāji. Sabiedrības mērķa grupām projekta tiesiskais regulējums nemaina tiesības un pienākumus. |
| 1. **Ietekme uz administratīvajām procedūrām un to izmaksām** | Saistošie noteikumi tiks publicēti oficiālajā izdevumā “Jelgavas Vēstnesis” un pašvaldības tīmekļvietnē [www.jelgava.lv,](http://www.liepaja.lv/) iepriekš nosūtot Vides aizsardzības un reģionālās attīstības ministrijai atzinuma sniegšanai.  Persona par atkritumu apsaimniekošanas jautājumiem var vērsties Jelgavas valstspilsētas pašvaldības administrācijā, SIA “Jelgavas komunālie pakalpojumi”, kas ir atkrituma poligona “Brakšķi” apsaimniekotājs, kā arī pie sava atkritumu apsaimniekošanas pakalpojuma sniedzēja (pašvaldības 2021. gada 1. aprīļa ar pilnsabiedrību “JKP” noslēgtā Sadzīves atkritumu apsaimniekošanas līguma Nr. ADM/2-1.4/21/42, darbības termiņš līdz 2028. gada 31. martam).  Par atkritumu apsaimniekošanas jomu regulējošo normatīvo aktu pārkāpumiem personas ir saucamas pie administratīvās atbildības normatīvajos noteiktajā kārtībā – par sadzīves atkritumu radītāja vai valdītāja nepiedalīšanos pašvaldības organizētajā sadzīves atkritumu apsaimniekošanā un noteikumu pārkāpšanu administratīvā pārkāpuma procesu virza pašvaldības policija un pārkāpuma lietu izskata pašvaldības Administratīvā komisija. |
| 1. **Ietekme uz pašvaldības funkcijām un cilvēkresursiem** | Saistošie noteikumi izstrādāti Pašvaldību likuma 4. panta pirmās daļas 1. punktā noteiktās pašvaldības autonomās funkcijas – organizēt iedzīvotājiem sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds – realizēšanai.  Saistošo noteikumu izpildes nodrošināšanai nav nepieciešama jaunu institūciju izveide vai papildu cilvēkresursu piesaiste. |
| 1. **Informācija par izpildes nodrošināšanu** | Saistošo noteikumu izpildē iesaistītās institūcijas (pašvaldības administrācija, kas nodrošinās organizatorisko jautājumu izskatīšanu, un pašvaldības policija) nodrošinās saistošo noteikumu ievērošanas kontroli.  Lai iedzīvotājiem vieglāk orientēties atkritumu šķirošanā, tādejādi veicinot viņu aktīvāku iesaistīšanos atkritumu dalītās vākšanas procesā, saistošie noteikumi paredz izveidot vienotu atkritumu savākšanas konteineru izvietošanu visā pašvaldības teritorijā. Izpildes nodrošināšanai nav nepieciešami papildu resursi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Saistošo noteikumu prasības un to izpilde neradīs papildus izmaksas pašvaldībai. Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| 1. **Izstrādes gaitā veiktās konsultācijas ar privātpersonām un institūcijām** | Saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai tika publicēts Jelgavas valstspilsētas pašvaldības oficiālajā tīmekļvietnē, kā arī informācija izvietota pašvaldības telpās Lielā ielā 11 apmeklētājiem pieejamā vietā.  Sabiedrības viedokļa noskaidrošana par Saistošo noteikumu projektu notika laika posmā no 2023. gada 07. decembra līdz 21.decembrim plkst. 9.45.  Sabiedrības viedokļa noskaidrošanas laika posmā tika saņemti sabiedrības viedokļi, ar kuriem tika papildināts saistošo noteikumu projekts.  Saistošo noteikumu projektā tika:   1. Papildināts 6.5.apakšpunkts aiz vārdiem “izmantojot speciālus konteinerus” ar vārdiem “un īpaši marķētus maisus (izņemot bioloģiskiem atkritumiem)”, tādējādi paredzot, ka dalītos atkritumus varēs vākt ne tikai konteineros bet arī īpaši marķētos maisos, izņemot bioloģiskos atkritumus; 2. Svītroti 6.9.1. un 6.9.2. apakšpunkti, jo Saistošo noteikumu projekta 31.punkts nosaka, ka atkritumu dalīta vākšana veicama atbilstoši prasībām, ko noteicis atkritumu apsaimniekotājs, un atkritumu radītājam slēdzot vienošanos par bioloģisko atkritumu savākšanu ar atkritumu apsaimniekotāju, vienošanās pielikumā būs norādīti atkritumu veidi, kuri būs ievietojami konteinerā, kurš paredzēts bioloģiskiem atkritumiem; 3. Papildināts 6.16.apakšpunkts aiz vārdiem un simbola “transportlīdzekļu apkopes atkritumi –” ar vārdiem “motoreļļas, smēreļļas vai materiāli, kas ir ar tām piesārņoti”; 4. Papildināts 7. punkts ar 7.5. apakšpunktu šādā redakcijā: “7.5. īpaši marķētus maisus, kas paredzēti konkrētai atkritumu plūsmai, izņemot bioloģiskiem atkritumiem.” 5. Papildināts 10.1.4. apakšpunkts aiz vārdiem “vienu reizi četrās nedēļās” ar vārdiem “saskaņā ar atkritumu apsaimniekotāja izvešanas grafiku”; 6. Izteikts 10.2.3. apakšpunkts šādā redakcijā:   “10.2.3. no individuālajām mājām – vienu reizi četrās nedēļās”, sākotnējā redakcijā bija paredzēts, ka ziemas sezonā minimālais izvešanas biežums tiek noteikts vienu reizi četrās nedēļās, bet vasaras sezonā vienu reizi divās nedēļās;   1. Saistošo noteikumu projekta 10.2.4. apakšpunktā aizstāts vārds “divās” ar vārdu “četrās”, nosakot, ka bioloģisko atkritumu minimālais izvešanas biežums no sezonāli izmantojamiem īpašumiem būs vienu reizi četrās nedēļās; 2. Precizēts 10.5.punkts, papildinot 10.5.1. un 10.5.2. apakšpunktus aiz vārdiem “pēc pieprasījuma saņemšanas” ar vārdiem “saskaņā ar atkritumu apsaimniekotāja izvešanas grafiku”; 3. Precizēts 11.punkts, papildinot to aiz vārdiem “attiecībā pret minētajā punktā norādīto” ar vārdiem “ja atkritumu radītājs izteicis šādu vēlēšanos.”; 4. Izteikts 14.punkts šādā redakcijā:   “14. Pašvaldības teritorijā savāktie nešķirotie sadzīves atkritumi nogādājami sadzīves atkritumu poligonā "Brakšķi".   1. Svītroti 16.1. apakšpunktā vārdi “mājsaimniecībā radītos būvniecības atkritumus, videi kaitīgu preču un sadzīvē radušos bīstamos atkritumus”, jo pašvaldībā nav izveidota šo konkrēto dalīto atkritumu veidu apsaimniekošanas sistēma. 2. Papildināts 18.punkts aiz vārdiem “par sadzīves atkritumu apsaimniekošanu vai patstāvīgi” ar vārdiem “ievērojot dzīvokļu īpašnieku kopības pieņemto lēmumu”, tādējādi precizējot minētā punkta nosacījumus, ka atkritumu radītājam, kurš ir saimnieciskās darbības veicējs, ir saistoši dzīvokļu īpašnieku kopības pieņemtie lēmumi; 3. Papildināts 21.2. apakšpunkts aiz vārdiem “kurā atrodas dzīvojamā māja” ar simboliem un vārdiem “(izņemot daudzdzīvokļu dzīvojamā māja)” precizējot, ka šī apakšpunkta nosacījumi neattiecas uz daudzdzīvokļu dzīvojamām mājām; 4. Papildināts 29.punkts aiz vārdiem “piemēram, atkritumu dalītās vākšanas konteineri” ar vārdiem “speciāli marķēti maisi”, jo saistošo noteikumu projekta 6.5. apakšpunkts tika papildināts ar nosacījumu, ka dalītos atkritumus varēs vākt izmantojot gan konteinerus, gan speciāli marķētus maisus; 5. Papildināts 35.4.apakšpunkts aiz vārdiem “sedz visas ar sadzīves bīstamo” ar vārdiem “un videi kaitīgo preču”; 6. Papildināts 37.punkts aiz vārdiem “lietotāju vai pārvaldnieku saskaņotā vietā” ar vārdiem “ne ātrāk, kā divas dienas pirms atkritumu apsaimniekotāja grafikā plānotā atkritumu izvešanas dienas.” |

Jelgavas valstspilsētas pašvaldības domes priekšsēdētājs A.Rāviņš